Piepklein paddastoeltjie - Foto's deur ons lede - ons versoek dat lede asseblief nie meer as 2 foto's per dag laai nie. - Fotoskool
Posted by Hennie Cronjé on January 20, 2022 at 7:02am
Hierdie foto het ek met skuiffokus geneem. Drie foto's is geneem en telkens is daar 'n fraksie verder gefokus met 'n vlak velddiepte. Die drie foto's is met "stacking" op die rekenaar in Affinity Photo saamgevoeg. Die rede vir skuiffokus is om die objek heeltemal skerp te kry sonder om blur van die agtergrond in te boet. Mens moet natuurlik 'n driepoot gebruik en baie seker maak die kamera beweeg nie tussen die drie foto's nie. Mens kan natuurlik veel meer foto's op hierdie wyse saamvoeg.
Die laaste 7 foto's op Fotoskool is wêreldklas (myne uitgesluit). Dit maak my trots op Fotoskool waar ons 'n versameling van werklik uitstekende fotograwe het. Dit moenie nuwe en minder ervare mense afsit nie. Julle sal sekerlik gehelp word om ook daar te kom. Maar toewyding aan hierdie wonderlike stokperdjie van ons bly die sleutel tot groei en sukses.
Pine January 21, 2022 at 9:27pm
Uitstekende resultaat Hennie!
JJ January 21, 2022 at 7:53pm
Sluit maar hierdie een in by die lysie! Dis pragtig!!
Johan Ayres January 20, 2022 at 9:19pm
Natuurlik is jou foto by die kwaliteit foto's ingesluit. Jy maak ons net so trots om jou as mentor te hê. Baie geluk met 'n skitterende foto. Die foto is vol atmosfeer en baie kunstig. Die kwaliteit van lig speel soos altyd 'n belangrike rol in jou foto's.
Tina le Grange January 20, 2022 at 8:09pm
Hennie, skitterend met die skerp fokus op die paddastoel; dankie vir jou verduideliking en jou kommentaar by my skadu-foto.
Elna Geringer January 20, 2022 at 10:43am
Briljant gedoen Hennie. Skuiffokus is beslis iets om te gebruik as fokus regdeur die raam skerp moet wees